《和丘员外题湛长史旧居》
唐代·于頔

萧条历山下，水木无氛滓。王门结长裾，岩扃怡暮齿。

昔贤枕高结，今彦仰知止。依依瞩烟霞，眷眷返墟里。

湛生久已没，丘也亦同耻。立言咸不朽，何必在青史。

作者简介：于頔（dí）（？—818年） 唐朝大臣。字允元，北周太师于谨的七世孙。行二十九，河南（今河南洛阳）人。始以门荫补千牛，调授华阴尉。建中四年以摄监察御史充入蕃使判官。迁司门员外郎兼侍御史，充入蕃计会使。历长安令、驾部郎中。贞元七年出为湖州刺史，有政声，与诗僧皎然等唱酬。